KOMISIJOS KOMUNIKATAS EUROPOS PARLAMENTUI pagal Sutarties dėl Europos Sąjungos veikimo 294 straipsnio 6 dalį dėl Tarybos pozicijos dėl Europos Parlamento ir Tarybos reglamento, kuriuo iš dalies keičiamas Reglamentas (EB) Nr. 812/2004, pasiūlymo /* COM/2014/0159 final - 2012/0216 (COD) */





2012/0216 (COD) KOMISIJOS KOMUNIKATAS EUROPOS PARLAMENTUI pagal Sutarties dėl Europos Sąjungos veikimo 294 straipsnio 6 dalį dėl Tarybos pozicijos dėl Europos Parlamento ir Tarybos reglamento, kuriuo iš dalies keičiamas Reglamentas (EB) Nr. 812/2004, pasiūlymo Pasiūlymo perdavimo Europos Parlamentui ir Tarybai data (dokumentas COM(2012) 447 final – 2012/0216 (COD): || 2012 m. rugpjūčio 8 d. Europos ekonomikos ir socialinių reikalų komiteto nuomonės data: || 2012 m. lapkričio 14 d. Regionų komiteto nuomonės data: || nuomonė nepateikta Per pirmąjį svarstymą priimtos Europos Parlamento pozicijos data: || 2013 m. balandžio 16 d. Tarybos pozicijos priėmimo data: || 2014 m. kovo 3 d. 2. Komisijos pasiūlymo tikslas Bendras šio pasiūlymo tikslas – suderinti Tarybos reglamento (EB) Nr. 812/2004, nustatančio priemones dėl atsitiktinio banginių šeimos gyvūnų sugavimo žūklės rajonuose ir iš dalies keičiančio Reglamentą (EB) Nr. 88/98, nuostatas su Lisabonos sutarties nuostatomis, Komisijai suteiktus įgaliojimus perskirstant į deleguojamojo ir įgyvendinamojo pobūdžio priemones. 3. Pastabos dėl Tarybos pozicijos 3.1. Bendrosios pastabos dėl Tarybos pozicijos Komisija pritaria Tarybos pozicijai, nes Europos Parlamento ir Tarybos kompromisiniame politiniame susitarime išlaikomas Komisijos pasiūlyme pateiktas įgaliojimų perskirstymas. Siekdama didesnio aiškumo Taryba konkrečiau apibrėžė deleguotojo akto dėl garso atgrasymo prietaisų taikymo sritį. Komisija gali pritarti šiam kompromisui. Europos Parlamentui pritarus, Taryba taip pat apribojo įgaliojimų delegavimo trukmę iki ketverių metų. Komisija gali pritarti šiam apribojimui, atsižvelgdama į tai, kad jame yra automatinio atnaujinimo sąlyga. 3.2. Per pirmąjį svarstymą Europos Parlamento priimti pakeitimai Europos Parlamentas įtraukė 4 pakeitimus, kuriais nebuvo prieštaraujama Komisijai suteiktų įgaliojimų perskirstymui. Svarbiausiu iš šių pakeitimų iki trejų metų apribota įgaliojimų delegavimo trukmė ir įtrauktas įpareigojimas peržiūrėti šį reglamentą bei iki 2015 m. gruodžio 31 d. pateikti pakeitimo pasiūlymą. Europos Parlamento pakeitimai buvo peržiūrėti ir išnagrinėti trišaliuose dialoguose. Nustatyta ketverių metų įgaliojimų delegavimo trukmė, o įpareigojimas peržiūrėti reglamento nuostatas suformuluotas atsižvelgiant į Komisijos iniciatyvos teisę. 3.3. Tarybos įtrauktos naujos nuostatos ir Komisijos pozicija jų atžvilgiu Taryba ir Parlamentas susitarė įtraukti įpareigojimą Komisijai peržiūrėti šio reglamento nuostatas iki 2015 m. pabaigos ir prireikus pateikti naują teisės akto pasiūlymą. Komisija gali tam pritarti, kadangi šia nuostata išsaugoma Komisijos iniciatyvos teisė ir kartu sudaromas pagrindas plėtoti regionalizavimo priemones – o tai yra bendros žuvininkystės politikos pagrindinis tikslas. Taryba konkrečiai apibrėžė deleguotųjų įgaliojimų sritį, susijusią su specifikacijomis ir garso atgrasymo prietaisų naudojimu. Komisija gali tam pritarti, kadangi taip užtikrinamas aiškumas. 3.4. Problemos, iškilusios priimant poziciją per pirmąjį svarstymą ir Komisijos pozicija jos atžvilgiu Baigiantis deryboms buvo pasiektas susitarimas dėl įgaliojimų Komisijai suteikimo. Komisija gali pritarti sutartoms nuostatoms. Tačiau atsižvelgdama į įpareigojimą peržiūrėti šį reglamentą ir prireikus pateikti išsamų teisės akto pasiūlymą, Komisija mano, kad būtina padaryti pareiškimą savo pozicijai paaiškinti. 4. Išvada Komisija gali pritarti Tarybos pozicijai, kuri yra derybų su Europos Parlamentu rezultatas. Tačiau Komisija mano, kad dėl būtina padaryti pareiškimą dėl 7 straipsnio 3 dalies. Dėl 7 straipsnio 3 dalies Prireikus, Komisija apsvarstys galimybę pateikti pasiūlymą dėl naujos techninių priemonių sistemos, į kurią bus įtrauktos poveikio mažinimo priemonės, skirtos atsitiktinai sužvejojamų banginių šeimos ir kitų jautrių rūšių gyvūnų kiekiui kuo labiau sumažinti, ir kuri leis parengti konkrečias priemones, pritaikytas prie žvejybos ypatumų regionų lygmeniu. Kai tai bus pasiekta, šis reglamentas bus panaikintas.